
PËR DISA NDRYSHIME NË VENDIMIN NR. 181, DATË 30.3.2022, TË KËSHILLIT TË MINISTRAVE, “PËR PËRDORIMIN E FONDIT TË RINDËRTIMIT PËR FINANCIMIN E RIFORCIMIT TË NJËSIVE INDIVIDUALE TË BANIMIT DHE NJËSIVE TË BANIMIT NË NDËRTESA (PALLAT) NË BASHKITË TIRANË, DURRËS, SHIJAK, LEZHË DHE KRUJË”, TË NDRYSHUAR

Në mbështetje të nenit 100 të Kushtetutës dhe të nënndarjes “i”, të shkronjës “b”, të nenit 13, të aktit normativ nr. 9, datë 16.12.2019, të Këshillit të Ministrave, “Për përballimin e pasojave të fatkeqësisë natyrore”, miratuar me ligjin nr. 97/2019, me propozimin e ministrit të Infrastrukturës dhe Energjisë, Këshilli i Ministrave

VENDOSI:

I. Në vendimin nr. 181, datë 30.3.2022, të Këshillit të Ministrave, të ndryshuar, bëhen këto ndryshime:
1. Në pikën 1 bëhen ndryshimet e mëposhtme:
a) Në pjesën hyrëse, vlera “... 4 254 481 452 (katër miliardë e dyqind e pesëdhjetë e katër milionë e katërqind e tetëdhjetë e një mijë e katërqind e pesëdhjetë e dy) lekë ...” zëvendësohet me vlerën “... 3 834 599 901 (tre miliardë e tetëqind e tridhjetë e katër milionë e pesëqind e nëntëdhjetë e nëntë mijë e nëntëqind e një) lekë ...”;
b) Në shkronjën “a”, vlera “... 1 166 365 230 (një miliard e njëqind e gjashtëdhjetë e gjashtë milionë e treqind e gjashtëdhjetë e pesë mijë e dyqind e tridhjetë) lekë ...” zëvendësohet me vlerën “... 746 483 679 (shtatëqind e dyzet e gjashtë milionë e katërqind e tetëdhjetë e tre mijë e gjashtëqind e shtatëdhjetë e nëntë) lekë ...”.
2. Në pikën 2/3 bëhen ndryshimet e mëposhtme:
a) Në pjesën hyrëse, vlera “... 1 079 695 259 (një miliard e shtatëdhjetë e nëntë milionë e gjashtëqind e nëntëdhjetë e pesë mijë e dyqind e pesëdhjetë e nëntë) lekë ...” zëvendësohet me vlerën “... 880 926 422 (tetëqind e tetëdhjetë milionë e nëntëqind e njëzet e gjashtë mijë e katërqind e njëzet e dy) lekë ...”;
[bookmark: _GoBack]b) Në shkronjën “a”, vlera “... 711 979 470 (shtatëqind e njëmbëdhjetë milionë e nëntëqind e shtatëdhjetë e nëntë mijë e katërqind e shtatëdhjetë) lekë ...” zëvendësohet me vlerën “... 513 210 633 (pesëqind e trembëdhjetë milionë e dyqind e dhjetë mijë e gjashtëqind e tridhjetë e tre) lekë ...”.
II. Ngarkohen Ministria e Infrastrukturës dhe Energjisë, Ministria e Financave dhe Bashkia Tiranë për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

